ગુડીપડવાનાં શુભદિને એટલે કે ચૈત્ર માસની શુક્લ પ્રતિપદાનાં દિવસે તેમજ શનિવારીય-અમાવાસ્યાનાં દિવસે અહીં ‘યાત્રા’ થાય છે. આ દિવસે શનિદેવતાનો ગંગોદક જળથી અભિષેક થાય છે. આ જળ નજીકમાં આવેલ પ્રવરાનદી અને ગોદાવરીના પ્રયાગથી અહીં લાવવામાં આવે છે અને તેને અહીં લાવવા શિંગણાપુર ગામનાં પ્રત્યેક ઘરમાંથી એક વ્યક્તિ સામેલ થાય છે. ખુલ્લા પગે ચાલીને શ્રદ્ધાળુઓ આ સંગમ સ્થળેથી ‘‘ગંગોદક’’ જળ લાવીને ગામ બહાર રોકાય છે. અને ત્યારે બાકીનાં ગ્રામજનો તેઓનું સામીયાણું કરી સ્વાગત કરી અહીંનાં સિદ્ધપુરૂષ ઉદાસીબાબાની છબી એવમ્‌ ધ્વજ લઈ નામઘોષ કરતાં આ ગંગોદક જળ લઈને આવેલા આ કાવરિયાં વાજતે-ગાજતે મંદિર સુધી લઈ જાય છે.